Klimaændringer udgør et af de største og alvorligste problemer, vi som samfund står over for, og alle må yde deres for at reducere klimapåvirkningen.

 Det inkluderer også Frie Skolers Lærerforening.

 Repræsentantskabet pålægger derfor hovedbestyrelsen at lave en undersøgelse af foreningens klimapåvirkning og på den baggrund præsentere en ansvarlig klimahandleplan for repræsentantskabsmødet i 2021. Handleplanen skal indeholde anbefalinger om foreningens klimamål, tidshorisont samt forslag til konkrete skridt, som foreningen vil tage for at reducere klimaaftrykket.